钦定古今图书集成/理学汇编/文学典/第105卷 > 尤镗
## 钦定古今图书集成/理学汇编/文学典/第105卷 > 尤镗

按《无锡县志》：“镗，字伯声，父瑛，别有传。瑛卒官，镗奉其
丧过钱塘，几覆，有反风之异。镗穷览载籍，为文既肆
而驯，下笔不可了。以太学生授邛州判，不赴而归。家
贫，友人为筑云鸿馆以居之。穷年著述，见闻所及，无
不注录。自为生圹，于先人墓旁，预乞铭记。所撰诸篇，
合有三百馀卷。”